Salustio Alvarado Somoza

Salustio Víctor Alvarado Somoza, nado na Casa Grande de Sarria (Lugo) o 28 de febreiro de 1836 e finado en Valladolid o 23 de febreiro de 1886, foi un avogado e político galego.

 Traxectoria 
Foi fillo de Juan de Mata Alvarado Núñez,Famoso no seu tempo por levar o proceso xudicial contra Manuel Blanco Romasanta. Alcalde Maior de Sarria en 1834, e de Juana Somoza Saavedra, que morreu no parto. Salustio Víctor participou no Liceo de la Juventud compostelán, fundado en 1847, e no Banquete de Conxo (1856). Colaborou co Ateneo Científico, Literario y Artístico de La Coruña e participou nos Xogos florais da Coruña de 1861 co premiado discurso "Necesidad de escribir la historia filosófica de Galicia desde los tiempos más remotos hasta nuestros días, y su utilidad para el porvenir", incluído no Álbum de la Caridad.Album de la Caridad. Juegos Florales de La Coruña en 1861, seguido de un mosaico poético de nuestros vates gallegos contempornáneos pp. 55-82, Galiciana. Colaborou no Boletín Judicial de Galicia.

Foi avogado na Coruña e notario de Viveiro en 1866. Coa Revolución Gloriosa foi nomeado alcalde de Viveiro. Foi candidato a deputado polo distrito de Viveiro nas eleccións de 1871 pero no foi elixido, tampouco nas eleccións de 1872, sendo finalmente elixido deputado nas eleccións de 1873. Ocupou cargos en Fomento e foi gobernador civil de Lugo e Zaragoza. Coa fin da Primeira República regresou a Viveiro dedicouse á avogacía e tamén en Mondoñedo, Vilalba e Ortigueira; tamén foi rexistrador da propiedade. En abril de 1880 suscribiu o manifesto do Partido Progresista Democrático.El Correo Gallego, 14-4-1880, p. 1. En 1881 foi concelleiro de Viveiro e deputado provincial ata o seu nomeamento como fiscal de Valladolid en 1884. Morreu sendo fiscal en Valladolid o 23 de febreiro de 1886.
[[Ficheiro:Álbum de la Caridad.pdf|miniatura|page=109|"Necesidad de escribir la historia filosófica de Galicia desde los tiempos más remotos hasta nuestros días…", discurso premiado, incluído no Álbum de la Caridad de 1861.]]

Amigo do matrimonio formado por José Quiroga Pérez de Deza e Emilia Pardo Bazán, Salustio Víctor aparece reflectido na novela da escritora La piedra angular (1891) baixo o personaxe de Lucio Febrero''.

 Vida persoal 
Casou en 1864 en Viveiro con María del Carmen Albo González (1830-1890) e foi pai de cinco fillos: Juan,"Juan de Mata Alvarado Albo" Historia hispánica. Real Academia de la Historia  Francisco, Soledad, Ángeles e Ventura Alvarado Albo."Buenaventura Alvarado Albo" Historia hispánica. Real Academia de la Historia 

 Notas 

Referencias

 Véxase tamén 

 Bibliografía 



 Outros artigos 
 Banquete de Conxo
 Álbum de la Caridad
 Ligazóns externas 



Categoría:Deputados nas Cortes Españolas durante o Sexenio Democrático
Categoría:Deputados de Galicia no Congreso dos Deputados
Categoría:Gobernadores civís de Lugo
Categoría:Alcaldes de Viveiro
Categoría:Concelleiros de Galicia durante a Restauración
Categoría:Deputados provinciais de Lugo
Categoría:Finados en 1886
Categoría:Avogados de Lugo
Categoría:Nados en 1836
Categoría:Nados en Lugo